Fra skole til virksomhed

Overgang fra grundforløb
til hovedforløb

Hvis flere elever på EUD skal gennemføre den erhvervsuddannelse, de har valgt, kræver det
en god og tryg overgang fra grundforløb til hovedforløb. Særligt elever med funktionsnedsættelse
kan have en række udfordringer i forhold til at gennemføre deres uddannelse, herunder
at finde en læreplads.

|  |  |  |
| --- | --- | --- |
| **Den gode overgang begynder på GF2**, hvor der bl.a. sættes ind med den rette støtte i forhold til at søge læreplads og at klæde eleven på til at indgå på arbejdsmarkedet på lige fod med andre. **Den gode overgang sker** i tæt dialog med virksomhederne, så eleven får den rigtige støtte til at gennemføre oplæringen. |  | **Proceduren kan justeres** efter lokale forhold på den enkelte skole – f.eks. hvad angår ansvarsfordeling og rækkefølgen af de enkelte tiltag. |

**Proceduren i hovedtræk:**

**Før overgangen (GF2)**

* Udfyldelse af personlig uddannelsesplan
* Profil på Lærepladsen.dk
* Parat til lærepladssøgning
* Opsøgende arbejde
* Virksomhedsforlagt undervisning (VFU)
* Uddannelsesaftale
* Dialog med virksomheden om elever med funktionsnedsættelse
* Arbejdsmarkedsparathedsforløb
* Personlige samtaler med elever uden uddannelsesaftale
* Afsluttende klargøring til hovedforløbet
* Samtale med elever med SPS på GF2
* Eventuel ”overlevering” til anden hovedforløbsskole

**I overgangen til hovedforløbet**

* Eventuel justering af personlig uddannelsesplan
* Dialog med virksomheder om elever med funktionsnedsættelse
* Besøg i prøveperioden

**Efter overgangen
– i hovedforløbet**

* Besøg i virksomhederne
* Samtaler mellem skole/virksomhed/elev
* Svendeprøveafslutning



|  |  |  |
| --- | --- | --- |
| **Tiltag** | **Beskrivelse** | **Ansvarlig** |
| **Før overgang (GF2)** |
| Udfyldelse af personlig uddannelsesplan | Skolen skal senest to uger efter start på GF2 tage initiativ til, at hver enkelt elev får udfyldt eller justeret deres personlige uddannelsesplan. Af planen fremgår blandt andet formålet med GF2 og støttebehov, ligesom en kompetencevurdering skal omfatte elevens forudsætninger i forhold til den ønskede uddannelse. | Kontaktlærer |
| Oprettelse af profil på Lærepladsen.dk | I løbet af de to første uger på GF2 skal alle elever oprette en profil med beskrivelse af sig selv. Skolen støtter elever, der har brug for hjælp til at få beskrevet deres funktionsnedsættelse.  | Kontaktlærer/ lærepladskonsulent |
| Parat til lærepladssøgning | Eleverne klædes på til lærepladssøgning og undervises i udarbejdelse af CV og ansøgninger. Se og benyt undervisningsforløbet [Det Gode Match](https://sumh.dk/vi-goer/uddannelse/efa/undervisningsforloeb/).Elever med funktionsnedsættelse tilbydes hjælp til formulering af deres udfordringer. | Undervisere/ lærepladskonsulenter |
| Opsøgende arbejde | Ved opsøgende arbejde er det en særlig opgave også at få elever med funktionsnedsættelse i lære. Her er opgaven at ”bane vejen” for eleverne og motivere virksomheden til ansættelse. Der informeres blandt andet om støttemuligheder i [Kompensationsmuligheder til elever med funktionsnedsættelse](http://www.sumh.dk/efa/laereplads). | Lærepladskonsulenter |
| Virksomhedsforlagt undervisning (VFU) | GF2-eleverne kan med fordel deltage i virksomhedsforlagt undervisning (VFU):* Undervisere klæder eleverne på til VFU.
* Besøg af underviser/lærepladskonsulent under VFU.
 | Lærepladskonsulenter og relevante undervisere |
| Opfølgning på elevens VFU | I forlængelse af VFU kontakter lærepladskonsulenter/kontaktlærere virksomhederne for at motivere til indgåelse af uddannelsesaftale. | Lærepladskonsulenter eller kontaktlærere |
| Indgåelse af uddannelsesaftaler | Erhvervsskolen er ansvarlig for den administrative del af arbejdet med uddannelsesaftaler. Det er vigtigt, at eventuelle udfordringer/støttebehov bliver italesat, så eleven og skolen kan følge op. | Lærepladskonsulenten /administrationen |
| Dialog med virksomhederne om elever med funktionsnedsættelse | Skolen tager en dialog med virksomheder, der indgår uddannelsesaftale med en elev med behov for støtte i oplæringen. Her informeres om muligheden for SPS, hvis lærlingen har en dokumenteret funktionsnedsættese. Se i øvrigt samtale- og spørgeguide til dialog med virksomheden i [Samtale- og spørgeguide i forbindelse med lærlinge med funktionsnedsættelse](https://sumh.dk/vi-goer/uddannelse/efa/laereplads/) og [Information til lærested om SPS](https://sumh.dk/vi-goer/uddannelse/efa/laereplads/). | Lærepladskonsulenter |
| Arbejdsmarkedsparatheds-forløb | På GF2 kan eleverne med fordel klædes på til arbejdsmarkedet. Der kan være fokus på:* Krav og forventninger
* Mødestabilitet
* Personlige og sociale kompetencer.
 | Undervisere evt. i samarbejde med lærepladskonsulenter |
| Personlige samtaler med elever uden uddannelsesaftale | I sidste halvdel af GF2 gennemføres personlige samtaler med elever uden uddannelsesaftale. Her følges op på elevens lærepladssøgning og ydes hjælp til eventuel matchning. | Lærepladskonsulenter |
| Afsluttende klargøring til hovedforløbet | Når GF2 afsluttes, skærpes opmærksomheden på forventninger til eleverne på en arbejdsplads. Elever med funktionsnedsættelse kan efter behov støttes i at forholde sig til de udfordringer, de forventes at have i oplæringsvirksomheden.Elever med funktionsnedsættelse, der har brug for at italesætte deres udfordringer, kan støttes via undervisningsforløbet [Det Gode Match](https://sumh.dk/efa/undervisningsforloeb), modul 6 og 7. | Lærepladskonsulenter/ undervisere |
| Samtale med elever med SPS på GF2 | Eleven gøres opmærksom på muligheden for at få SPS med ud i oplæringen og på skoleophold i hovedforløbet. Støtteform i forhold til gennemførelse af valgt uddannelse aftales. | Støttegiver/kontaktlærer |
| Eventuel ”overlevering” af elev fra grundforløbsskole til hovedforløbsskole | For elever, der skal tage deres hovedforløb på en anden skole end grundforløbsskolen, er det vigtigt at få lavet en god overlevering – særligt i forbindelse med elever med funktionsnedsættelse. Husk samtykke! | Lærepladskonsulenter |
| **I overgangen til hovedforløbet** |
| Eventuel justering af personlig uddannelsesplan | I tilfælde af ændringer i lærlingens uddannelsesforløb skal skolen tage initiativ til justering. | Kontaktlærer |
| Dialog med virksomheder med elever med funktionsnedsættelse | Det anbefales, at skolen senest fire uger inde i hovedforløbet kontakter virksomheder, der har lærlinge med funktionsnedsættelser og SPS. Her følges op på anvendelsen af SPS-timerne. Se i øvrigt [Information til lærested om SPS](https://sumh.dk/vi-goer/uddannelse/efa/laereplads/). | Lærepladskonsulenter/ støttegiver |
| Besøg i prøveperioden | Alle lærlinge kan med fordel besøges i prøveperioden. Der laves en mundtlig evaluering. For elever med funktionsnedsættelse gælder, at der følges op på eventuelle udfordringer og behov for justeringer. | Lærepladskonsulenter |
| **Efter overgangen (i hovedforløbet)** |
| Besøg i virksomhederne | Det anbefales løbende at følge op på alle lærlinges trivsel og progression samt virksomhedens oplevelse af lærlingen. Her kan udfordringer, for elever med funktionsnedsættelse, som i første omgang har afvist støtte, vise sig. Elever i risiko for frafald tilbydes støtte. | Lærepladskonsulenter/ SPS-ansvarlig |
| Samtaler mellem skole/elev/virksomhed | Samtalerne kan gennemføres i forbindelse med afslutningen af hvert skoleophold. Her inviteres virksomheden ind på skolen. Fokus er på elevens trivsel, faglige, personlige og sociale progression samt eventuel støtte i forbindelse med en funktionsnedsættelse. Der kan også laves aftaler, der sikrer sammenhæng mellem skole og virksomhed. Inspiration til samtalen kan findes i [Information til lærested om SPS](https://sumh.dk/vi-goer/uddannelse/efa/laereplads/), side 3. | Kontaktlærer/ lærepladskonsulenter |
| Besøg i virksomheden mellem to skoleophold | Besøgene kan bidrage til at sikre, at oplæringsmålene nås, og at der skabes sammenhæng mellem det, lærlingen lærer i virksomheden og på skoleopholdene. | Kontaktlærer/ lærepladskonsulent |
| Svendeprøveafslutning | Efter sidste skoleophold og gennemført svendeprøve afholdes en fejring af lærlingene, hvor også oplæringsstedet deltager. | Leder |